
GRUNDEJERFORENING


                  Dato: 26. marts 2026
Referat af ordinær generalforsamling i grundejerforeningen, onsdag d. 25. marts 2026 kl. 18.30
 i Fløng Forsamlingshus.

DAGSORDEN:

1  :      Valg af dirigent.

2  : 
Valg af stemmetæller.

3  :
Bestyrelsens beretning.

4  :  
Fremlæggelse af revideret regnskab 2025.

5  :
Indkomne forslag, jfr. § 12 – Se nedenstående.
1. Askevang 35. Det foreslås, at overdrage fællesarealet til kommunen, så det kan indgå i kommunens grønne udbygning og grundejerne friholdes for grundskyld og

vedligeholdelse.

2. Bestyrelsen foreslår en forhøjelse af kontingentet til driften, på 40,- kr. pr. måned.
6  :  
Fastsættelse af kontingent for 2026 (budgetforslag vedlagt).

7  :
Valg til bestyrelse:
              Lizzie Hansen (modtager genvalg)







  Steffen Andersen (modtager genvalg)






  Susanne Lang (modtager valg)







  Jytte Handryciak (udtræder af bestyrelsen)                                                         
8. :
Valg af bestyrelsessuppleanter: Kristian Bjerge (modtager genvalg)
                                                                 Rasmus Bækdal (modtager genvalg)
9  : 
Valg af revisor:                        Andreas Wolthers Baun (modtager genvalg )



Lars Hald (modtager genvalg)

10:
Valg af revisorsuppleant:       Henrik Kruuse (modtager genvalg) 


Christian Jensen Askevang 41, blev valgt                                       


11:
Eventuelt:
* * * * * * * * * * * * * * * * * * * * * * * * * * 

Formanden Erik Wiitanen, indledte med at byde velkommen til generalforsamlingen 2026. 
1: Valg af dirigent.​
​Søren Sørensen, Bøgevang 30 - blev valgt som dirigent.

Dirigenten konstaterede, at Generalforsamlingen var rettidigt indvarslet i henhold til foreningens

vedtægter - såvel på foreningens hjemmeside, som ved mail til de enkelte parceller.

2: Valg af stemmetællere.

Der var i alt 45 fremmødte, incl. bestyrelsen, heraf 34 stemmeberettigede.
3: Bestyrelsens beretning.
· Ordet blev herefter givet til formanden, som aflagde beretning for tiden siden sidste
· Generalforsamling.
· Bestyrelsens beretning er vedlagt se nedenstående.

GRUNDEJERFORENING

Denne generalforsamling er nr. 56 i rækken. Der er tilmeldt 45 medlemmer, heraf 34

antal stemmeberettigede. Der er siden starten af 2025 kommet 9 nye tilflyttere til vores grundejerforening.  Jeg vil gerne benytte lejligheden, til at byde vore nye medlemmer velkommen og håber, at I bliver glade for at bo i vort dejlige område.

Efter generalforsamlingen, vil der være lidt forplejning, samt 1 øl eller vand og kaffe på foreningens regning. Jeg håber, vi får en god generalforsamling.

Arbejdernes Landsbank
Som følge af, at Jytte træder tilbage som kasserer pga. fraflytning af området, skal vi i dag vælge en ny kasserer. Valget er faldet på Susanne Lang, Bøgevang 42, som

Bestyrelsen ønsker godkendt på Generalforsamlingen. Når valget er gennemført er der en procedure med bank og myndigheder om at få ændret Jyttes B-adgang til, at Susanne får

B-adgang.
Energinets planer

I maj sidste år fik vi en meddelelse fra Energinet om, at de agter at nedgrave en kabel-

forbindelse mellem Vindingegård i Roskilde Kommune og Vejleå i Høje-Taastrup Kommune. Luftledningerne er af ældre dato og en renovering af disse er ikke rentabelt.

Selve linjeføringen vil løbe nord om Fløngskoven og vil ikke berøre vort område.

I 2029 bliver arbejdet med kablerne i jorden påbegyndt og arbejdet forventes færdig ved udgangen 2029. Og i 2030 bliver højspændingsmasterne fjernet.
Renovation
HTK Forsyning har i år overtaget opgaven med affald og genbrug. På Facebook har

nogle enkelte skrevet, at der har været problemer med tømning af beholderne. Det kan måske skyldes, at renovationsbilerne ikke kan komme til pga. gravearbejdet på vangerne.

Vores grønne område

Vores gartner har i det forløbne år passet vores fællesareal og arbejdet er forløbet nogenlunde tilfredsstillende. Dog er der nogle steder der stadig trænger til at blive oprenset for vildskud. Det har vi påtalt for gartneren og han har lovet at de går i gang snarest.

I vinter gik vores gartner i gang med at beskære bevoksningen ud for parcellerne

mod nord og fjerne nogle træer, som var gået ud og på sigt kunne udgøre en risiko for at

vælte ved en kraftig storm. Gartneren ville gerne udføre arbejdet om vinteren, idet det var nemmere at se, når der ikke var mange blade og samtidig ikke fylde så meget. Alligevel blev det til 9 bunker, som nu er afhentet. Det har givet en ekstra omkostning i år. 

Så vil vi atter i år henstille til boligejerne, at man får beskåret de hække, som visse steder er groet ud over fortovet. Reglen er, at der skal være mindst 20 cm. fra hæk til flisekant. Det skulle gerne være muligt, at køre på fortovet med barnevogne.

Vi har i Bestyrelsen besluttet, at lave en beskæringsdag for medlemmerne i Grundejerforeningen. Det drejer sig om 1 meter stien, som befinder sig bag parcellerne ud mod Nørreled. Vi skal have beskåret lidt i bevoksningen. Det handler fortrinsvis om

området mellem Bøgevang, bag busholdepladsen og ned mod Fyrrevang. På den ydre side bag parcellerne kan man beskære i buskadset og i det hele taget rydde lidt op.

Beskæringsdagen vil blive afholdt søndag d. 26. april 2026 kl. 9.30. Der vil blive

indkaldt til dagen ca. 1 uge før. Vi håber på god tilslutning, så vi kan spare lidt på

omkostningerne til gartneren. Vi holdt en lignende dag for 3 år siden og der kom

22 personer og vi havde nogle hyggelige timer. Nogle havde bagt en kage og nogle

havde lavet kaffe og Grundejerforeningen havde indkøbt pølser med tilbehør, samt øl og vand. Da vejret i april er lunefuldt, må vi udskyde beskæringsdagen, såfremt det ser ud til at blive en heftig regnvejrsdag.

YouSee

Pr. 1. januar 2026, steg prisen på YouSee grundpakken med 16,- kr. pr. måned til 339,- kr. pr. måned. Siden sidste Generalforsamling er der 9 medlemmer der har meldt sig ud af grundpakken. Det er ikke et krav, at man skal have Grundpakken igennem foreningen.
Fjernvarme

Der bliver stadig gravet fjernvarmerør ned i vort område og det har givet udfordringer for mange, men hvornår det bliver helt færdigt ved vi på  nuværende tidspunkt ikke. Vi har fået oplyst, at når de er færdige, lægger de et midlertidigt klaplag over opgravningerne, som så skal falde til i mindst 1 år, før man kan lægge endelig asfalt på. 

Så må vi se om de kun lægger asfalt på de steder, hvor de har opgravet eller de

lægger asfalt på i hele boligvejens bredde. Steffen har lovet at undersøge om vi i givet fald kan dele udgiften til asfalten i hele vejens bredde, hvis de kun lægger asfalt der hvor de har gravet.

Steffen havde sidste år indhentet et tilbud fra Dansk Asfalt for fræsning og asfaltering af vore boligveje. Beløbet lød på 1.931.250 kr. Så har vi en rettesnor på, hvor vi ligger

henne.

Foreningens hjemmeside

Rasmus Bækdal arbejder med vores hjemmeside, så den kan blive fuldt opdateret.
Afsluttende bemærkning

Til slut, vil jeg ønske alle, et godt forår og en forhåbentlig varm og solrig sommer. Tak fordi I mødte op.

Bestyrelsens beretning blev herefter godkendt uden bemærkninger.
4.
      Fremlæggelse af revideret regnskab 2025:
Ordet blev givet videre til Martin Johannesen.
Martin orienterede om regnskabet, hvor der havde været nogle mindre posteringer til

YouSee, som ikke var blevet opkrævet.  Bestyrelsen har valgt, at tabsføre beløbet pga.
fordringernes alder, samt ejerskifter i perioden, jf. Bestyrelsens beretning i regnskabet. 

Regnskabet blev herefter godkendt.

5.  Indkommende forslag:

Forslag 1: Bestyrelsen vil drøfte forslaget på de kommende bestyrelsesmøder. Det har

tidligere været forsøgt, uden resultat.
Forslag 2: Forhøjelse af kontingentet blev vedtaget enstemmigt.
6. Kontingent 2026:


Budget forslag for 2026 var medsendt til medlemmerne, sammen med regnskabet.


Kontingentet blev forhøjet med 40,- kr. pr. måned.

7,8,9,10

Valg af bestyrelse og suppleanter:

Lizzie Hansen blev genvalgt som bestyrelsesmedlem

Steffen Andersen blev genvalgt som bestyrelsesmedlem

Susanne Lang blev valgt som kasserer


Kristian Bjerge blev genvalgt som bestyrelsessuppleant
                   Rasmus Bækdal blev genvalgt som bestyrelsessuppleant


Andreas Wolthers Baun blev genvalgt som revisor

Lars Hald blev genvalgt som revisor


Henrik Kruuse blev genvalgt som revisorsuppleant

Christian Jensen blev valgt som revisorsuppleant


11.
Evt.

I forbindelse med nedgravningen af fjernvarme, blev det anbefalet fra Bestyrelsens side, at de enkelte parcelhusejere fotograferer belægningen uden for deres parcel, således, at man har dokumentation, hvis der skulle opstå tvistigheder efterfølgende.

Steen Olesen, Bøgevang 25, orienterede om muligheden for et energifællesskab, med

henblik på at spare omkostninger til el. Han ville vende tilbage på et senere tidspunkt.
Erik holdt en tale for vores afgående kasserer Jytte og takkede for mange års samarbejde.

Kommentarer/spørgsmål i.f.m. bestyrelsens beretning:
Der var ingen kommentarer til Bestyrelsens beretning.
Formanden takkede dirigenten, samt de fremmødte medlemmer og afsluttede herefter

Generalforsamlingen.



​​​​​________________________



          Erik Wiitanen




   Formand

_______________________
_______________________

          Søren Sørensen
           Martin Johannesen
               Dirigent

     Sekretær

